b"\n_START_ARTICLE_\nPH Koglen\n_START_PARAGRAPH_\nPH Koglen eller Koglelampen er en lysekrone som er tegnet af den danske designer og arkitekt Poul Henningsen i 1958. Oprindeligt blev den produceret i enten kobber eller rustfrit st\xc3\xa5l. Den bliver i dag fremstillet hos firmaet Louis Poulsen.\n_START_SECTION_\nHistorien\n_START_PARAGRAPH_\nRestauranten Langelinie Pavillon hyrede Poul Henningsen til at designe en lampe, der ikke m\xc3\xa5tte bl\xc3\xa6nde._NEWLINE_Henningsen benyttede en tidligere lampe fra 1920'erne kaldet Septima, som forl\xc3\xa6g for designet. Til konstruktionen blev brugt geometri og matematiske formler. Det tog Poul Henningsen tre m\xc3\xa5neder at designe PH Koglen, der var f\xc3\xa6rdigudviklet i 1958."